พิเศษสุด
ธนาคารกสิกรไทย เปิดอาคารอัจฉริยะที่ถนนเจ้งวัฒนะ ที่ทำงานของ KBTG ที่มีบริษัทในเครือ 5 แห่ง เข้ามาตั้งทำงานอยู่ในอาคารนี้ ภายในตกแต่งแบบโปร่งใส ไร้ผนัง มองไปทางไหนไม่มีกรอบกั้น เห็นกันสุดลูกหูลูกตา
28 เม.ย. 2559

ธนาคารกสิกรไทย เปิดอาคารอัจฉริยะที่ถนนเจ้งวัฒนะ ที่ทำงานของ KBTG ที่มีบริษัทในเครือ 5 แห่ง เข้ามาตั้งทำงานอยู่ในอาคารนี้ ภายในตกแต่งแบบโปร่งใส ไร้ผนัง มองไปทางไหนไม่มีกรอบกั้น เห็นกันสุดลูกหูลูกตา
คุณปั้น “บัณฑูร ล่ำซำ” ประธานกรรมการ ธนาคารกสิกรไทย อยากให้อาคารนี้โล่งเพื่อจุดประกายความคิดได้อย่างไม่มีขอบเขต เป็นออฟฟิศสำหรับคนรุ่นใหม่อย่างแท้จริง ให้ได้บรรยากาศเหมือนเมืองเทคโนโลยีอย่างซิลิคอนวัลเลย์ที่มีบริษัทเทคโนโลยีรวมตัวกันอยู่
ที่พิเศษสุดๆ ห้องประชุม คุณปั้นส่งเก้าอี้ที่เจ้าของโรงงานสิ่งทอคุณภาพ “พาซายา” มอบเป็นของขวัญเมื่อ 2 ปีที่แล้ว เป็นเก้าอี้ที่ผลิตเป็นผ้าและหนังผสมกัน เพนต์รูปดอกไม้ 12 ชนิดซึ่งสวยงามมากไม่รู้จะไปตั้งที่ไหน เมื่อมีออฟฟิศใหม่จึงส่งมาใช้งาน สวยสมเป็นสำนักงานของหน่วยมันสมองของแบงก์ในอนาคตจริงๆ